Singam-bavimbony

Ny singam-bavimbony dia fonosana mpiaro avy amin' ny fivoaran' ny ravina izay mandrakotra ny tsirivavy ao amin' ny zavamaniry mamony na Angiospermae. Ny singam-bavimbony no mandrafitra ny vertisily fahefatry ny vony, ary ny vavimbony no fitambaran' izany rehetra izany. Mivoatra ho voa aorian' ny fandonahana ny singam-bavimbony. Ao amin' ny fivoarana miandalan' ny Spermatophyta dia toetra fototra ao amin' ny Angiospermae ny fisehoan' ny fiarovana fanampiny ho an' ny tsirivavy. Mifanohitra amin' izany kosa ny Gymnospermae (zavamaniry misy tsirivavy miboridana) izay tsy misy singam-bavimbony na vony, fa tonga dia voa sy vihy. Tsy lavorary ny fivoaran' ny Angiospermae "ntaolo" izany hoe tsy vita tanteraka ny singam-bavimbony.

 Jereo koa 

 Lisitry ny taovan-javamaniry